 Simba ni moja ya timu tatu zinazopambana kupigania ubingwa msimu huu, ikiwa nafasi ya tatu na pointi 45 na leo inacheza na Mbeya City.Akizungumza na gazeti hili, Ndemla alisema kelele nyingi za mashabiki zinakuja kutokana na timu yao kushindwa kubeba ubingwa wa Ligi Kuu kwa misimu mitatu mfululizo, kitu ambacho hawafurahishwi nacho.“Ni vigumu kuwepo na utulivu ndani ya klabu yetu kwa sababu hii ni timu kubwa na haijapata mafanikio kwa muda mrefu, kibaya zaidi wapinzani wetu Yanga wanafanya vizuri na wanachukua ubingwa, hilo ndilo linawakera, ” alisema Ndemla.Kiungo huyo ambaye pia anaichezea timu ya taifa, alisema ingawa ligi ya msimu huu imekuwa na ushindani mkubwa, lakini wao kama wachezaji wanayo nafasi ya kurudisha amani kwa kubeba ubingwa kwa sababu uwezo wa kufanya hivyo wanao.Alisema nafasi waliyopo hivi sasa kwenye msimamo haoni kinachoweza kuwashinda isipokuwa ni kuongeza juhudi ili kushinda mechi zao zinazowakabili, ili waweze kufanikisha hilo.